tomron87/hebrew-wikipedia-sentences-corpus huggingface dataset:
סדרת מאמרים "תעתועים ותרמיות בשם המדע" מאת מרטין גרדנר סיפרה את סיפורן של תאוריות והמצאות מדעיות מופרכות.
בספר הנוסטלגי "איפה היינו ומה עשינו" של אמנון דנקנר ודוד טרטקובר, בערך "הטכנאי הצעיר" נכתב:
הטירה המלכותית בוורשה (בפולנית: Zamek Królewski w Warszawie) היא טירה, ששימשה בעבר במשך מאות בשנים כמעונם הרשמי של מלכי פולין.
הטירה ממוקמת בכיכר הטירה, בכניסה לעיר העתיקה בוורשה.
משרדיו האישיים של המלך ומשרדי ההנהלה של בית המשפט המלכותי של פולין היו ממוקמים שם מן המאה ה-16 עד נפילת המונרכיה של פולין.
בתחילה שימש הארמון כמקום מגוריהם של דוכסי מזוביה, ומאז המאה ה-16 כמקום מושבו של האיחוד הפולני-ליטאי: המלך והפרלמנט (בית הנבחרים והסנאט).
בהיסטוריה הארוכה שלה הטירה המלכותית נשדדה שוב ושוב ונהרסה על ידי צבאות פולשים, בין היתר של פרוסיה ושל הצאר.
במאה ה-19, לאחר קריסת מרד נובמבר, היא שימשה כמרכז מנהלי על ידי הצאר ועוצבה מחדש לצרכים של הממשל הרוסי הקיסרי.
במהלך מלחמת העולם הראשונה זה היה מקום המגורים של המושל הכללי הגרמני.
בשנים 1920–1922 משנת 1926 ועד מלחמת העולם השנייה היה הבניין מגוריו של נשיא פולין, איגנצי מושצ'יצקי.
הבניין נשרף ונבזז על ידי הנאצים שפלשו לפולין בשנת 1939 ונהרס כמעט לחלוטין בשנת 1944. לאחר מרד ורשה שכשל, הטירה נבנתה מחדש לחלוטין ושוחזרה; בשנת 1965 שברים ששרדו של הטירה והספרייה המלכותית, ארמון גג הנחושת הסמוך ואולמות קוביקי נרשמו כמונומנטים היסטוריים על ידי הממשלה.
שחזור של הטירה שבוצע בשנים 1971–1984 הובל על ידי הוועדה האחראית לבנייה מחדש של ורשה.
בשנת 1980 הטירה המלכותית, יחד עם העיר העתיקה, נרשמו כאתר מורשת עולמית של אונסק"ו.
היום זה מונומנט היסטורי ולאומי, והוא מסווג כמוזיאון לאומי.
מבקרים בו למעלה מ-500,000 אנשים בכל שנה.
הטירה המלכותית, בשל מראה האייקוני וההיסטוריה הארוכה שלה, היא אחד מציוני הדרך הבולטים ביותר של ורשה.
מול הארמון ממוקמת כיכר הטירה שבמרכזה מוצב עמוד המלך זיגמונט.
בכיכר הטירה מתחיל הרחוב המפורסם של ורשה, קרקובסקה פשדמיישצ'ה.
הטלה אורתוגרפית היא שיטה להצגת גופים תלת-ממדיים על גבי מישור דו-ממדי.
זוהי סוג של הטלה מקבילית בו קווי ההטלה כולם ניצבים למישור ההטלה.
הטלות השונות מהטלה אורתוגרפית נקראות הטלות אלכסוניות (oblique projections), והן הטלות מקביליות בהן קווי ההטלה אינם ניצבים למישור ההטלה.
המונח הטלה אורתוגרפית שמור בדרך כלל לתיאורים של עצמים אשר הצירים והמישורים הראשיים שמגדירים אותם מקבילים למישור ההטלה, אולם שם ידוע יותר לתיאורים אלו הוא הטלות מנקודות מבט מרובות (multiview projections).
כאשר המישורים או הצירים הראשיים של העצם התלת-ממדי אינם מקבילים למישור ההטלה, אלא דווקא מוטים בהשוואה אליו וחושפים צדדים מרובים של האובייקט, אז ההטלה נקראת הטלה אקסונומטרית.
תת-סוגים של הטלות מנקודות מבט מרובות נקראים מבט-על ומבט-צד, בעוד תת-סוגים של הטלה אקסונומטרית כוללים הטלה איזומטרית, הטלה דימטרית והטלה טרימטרית.
באופטיקה, עדשות שמסוגלות לספק מראה אורתוגרפי של המרחב נקראות עדשות טלצנטריות (Telecentric lens).
אחד המשפטים החשובים למטרות שרטוט מדויק של גופים תלת-ממדיים על גבי מישור דו-ממדי הוא המשפט היסודי של האקסונומטריה (Fundamental Theorem of Axonometry), שנוסח לראשונה על ידי המתמטיקאי הנודע קרל פרידריך גאוס, ולו שימושים רבים בתכנון גרפי מבוסס מחשב.
משפט זה הופיע לראשונה בכתב יד שלו תחת הכותרת "היטלי הקוביה", והוא עונה על השאלה כיצד לשרטט בצורה מיטבית קובייה תלת-ממדית על גבי משטח דו-ממדי, ולהפך - המשפט מאפשר לבדוק אם שרטוט מישורי נתון של קובייה יכול לתאר נאמנה קובייה כלשהי (כאשר הקוביה לא נתונה).
בניסוח תמציתי, המשפט מראה שמועיל לבחון הטלות אורתוגרפיות של קודקודי הקוביה אל תוך המישור המרוכב.
באופן פורמלי, הוא קובע כי אם הם שלושת המספרים המרוכבים שמייצגים את הנקודות במישור המרוכב אליהן מעבירה ההטלה האורתוגרפית שלושה קודקודים סמוכים לקודקוד נתון של הקוביה, אז מתקיים: - כלומר אם תנאי זה מתקיים, אז זהו שרטוט מדויק של הקוביה.
בהמשך לעבודתו של גאוס, המתמטיקאים רוג'ר פנרוז ו-Michael Eastwood גילו והוכיחו תוצאה דומה עבור המקרה של שרטוט אקסונומטרי של טטראדר.
המשפט שלהם קובע כי אם
הם המספרים המרוכבים המייצגים את הנקודות במישור אליהן מעבירה ההטלה את ארבעת קודקודי הטטראדר, אז מתקיים:
המשפט היסודי של האקסונומטריה מאפשר לחלק את ההטלות האקסונומטריות השונות לשלושה תת-סוגים: הטלה איזומטרית, הטלה דימטרית והטלה טרימטרית, בהתאם לזווית המדויקת שבה כיוון המבט סוטה מכיוון ספציפי.
בשרטוט איזומטרי, שהוא הצורה הנפוצה ביותר של הטלה אקסונומטרית שנעשה בה שימוש לצרכים הנדסיים, כיוון המבט הוא כזה ששלושת הצירים של הקוביה נראים מכווצים במידה שווה, וישנה זווית משותפת של 120 מעלות בין כל שניים מהם.
במקרה זה, את ההיטלים של צלעות הקוביה מתארים שורשי היחידה מסדר שלישי (עד כדי כפל בקבוע ממשי), בהתאם למשפט היסודי של האקסונומטריה.
בשרטוט דימטרי, כיוון המבט הוא כזה ששניים מצלעות הקוביה נראים מכווצים במידה שווה, בעוד הצלע השלישי נראה מכווץ במידה שונה.
קנה המידה בשרטוט כזה נקבע עבור שתי הצלעות והצלע השלישית בנפרד.
בציור טרימטרי, כל אחת משלוש הצלעות נראית מכווצת במידה שונה, וקנה מידה נקבע בנפרד עבור כל צלע.
כמו ההטלה הסטריאוגרפית וההטלה הגנומונית, ההטלה האורתוגרפית היא הטלה פרספקטיבית (משמרת זוויות אזימוט), בה הספירה עוברת הטלה אל המישור המשיק.
נקודת הפרספקטיבה במקרה של הטלה אורתוגרפית היא במרחק אינסופי.
לכן, הטלה זאת מתארת המיספירה של הגלובוס כפי שזו נראית מהחלל החיצון, בעוד האופק הוא מעגל גדול.
הצורה והשטחים מתעוותים, במיוחד בסמוך למקצועות של הגוף המוטל.
ההטלה האורתוגרפית ידועה מאז העת העתיקה, והשימושים הקרטוגרפיים בה מתועדים היטב.
היפרכוס נעזר בהטלה במאה השנייה לפנה"ס כדי לקבוע את המיקומים בהם יתרחשו זריחת-כוכב ושקיעת-כוכב.
בשנת 14 לפנה"ס, המהנדס הרומאי ויטרוביוס נעזר בהטלה כדי לבנות שעוני שמש וכדי לחשב מיקומי שמש.
ויטרוביוס הוא זה שטבע את המונח הטלה אורתוגרפית (ביוונית orthos פירושו "ישר" ו-graphē פירושו שרטוט) כדי להתייחס להטלה זו.
עם זאת, המונח אנלמה, אשר נעשה בו שימוש גם כדי להתייחס לסוג של שעוני שמש, היה השם הנפוץ עד אשר François d'Aguilon מאנטוורפן קידם את השימוש בשם הנוכחי, בשנת 1613.
הטירון היא סדרת דרמת פשע משטרתית אמריקאית.
הסדרה עוקבת אחרי חייו של ג'ון נולן, קבלן שיפוצים בן 45, אב לילד בקולג', שמחליט, מיד לאחר גירושיו, ובעקבות שוד בנק בו היה מעורב כקורבן, להתגייס למשטרת לוס אנג'לס כטירון הכי מבוגר במשטרה.
הסדרה מופקת ומשודרת על ידי רשת הטלוויזיה ABC.
הפרק הראשון בסדרה שודר ב-16 באוקטובר 2018. הסדרה מבוססת על קצין במשטרת לוס אנג'לס, ויליאם נורקרוס, שעבר ללוס אנג'לס ב-2015 והצטרף למשטרה באמצע שנות ה-40 לחייו.
בסדרה מככבים נייתן פיליון, אליסה דיאז, ריצ'רד טימותי ג'ונס, מליסה אוניל, טייטוס מייקין ג'וניור, אפטון ויליאמסון, מרסדס מייסון, מקיה קוקס, ברנט האף, שון אשמור, ג'נה דוואן, ליסת' צ'אבז, מתיו גלייב, ברנדון ג'יי מקלארן, ברידג'ט ריגן, אריק וינטר וטרו ולנטינו.
לסדרה קיימת סדרת ספין אוף: הטירון: סוכנת חדשה.
הסדרה עוסקת בג'ון נולן (נייתן פיליון), גרוש בן 45, שהחליט להתגייס למשטרה בשנת 2015 מיד לאחר גרושיו ולאחר שהיה נוכח בעת שוד בנק והצליח להסיח את דעת השודדים עד שהמשטרה הגיעה.
הוא עבר את מבחני האקדמיה לשוטרים וגויס למשטרת לוס אנג'לס.
נולן מתמודד עם השלכות היותו הטירון המבוגר ביותר בתחנה, ולא מוותר על חלומו להמשיך בקריירה ולהפוך לשוטר.
ג'ון נולן, קבלן שיפוצים בן 45, עובר גירושין ומחליט לשלוח את בנו לאוניברסיטה.
במהלך שוד בנק, הוא עוזר למשטרה בטעות כשהוא מסיח את דעת השודדים.
בהשראת האירוע, הוא מחליט לעבור ללוס אנג'לס ולהפוך לשוטר במשטרת לוס אנג'לס, זאת על אף העובדה שהקצינים במשטרת לוס אנג'לס מסרבים לקחת אותו ברצינות.
נולן מתחיל את תקופת הטירונות שלו יחד עם השוטרת לוסי צ'ן והשוטר ג'קסון וסט, שהוא הבן של ראש המחלקה לחקירת שוטרים בלוס אנג'לס.
נולן מצוות לשוטרת טליה בישופ; לוסי מצוותת לשוטר טים ברדפורד, שמעמיד אותה במבחנים על בסיס קבוע כדי לבדוק את המוכנות שלה לעבודה משטרתית; וג'קסון מצוות לשוטרת אנג'לה לופז, שמנסה להסתיר את אי-המוכנות של וסט לעבודה משטרתית.
העונה מתחילה חצי שנה לאחר תחילת העונה הראשונה, כאשר נותרו שישה חודשים עד סיום תקופת הטירונות של נולן, וסט, וצ'ן.
עם זאת, תקופת הטירונות של וסט מוארכת כעונש על ההתנהגות הבלתי-הולמת שלו כלפי כיתת צוערים.
לאור המעבר של בישופ, נולן מצוות תחילה לבלש ניק ארמסטרונג, לאחר מכן לשוטרת לופז, ולבסוף לשוטרת ניילה הרפר, שהייתה עד לפני כן סוכנת סמויה של משטרת לוס אנג'לס בכנופיית פשע.
בהמשך העונה, משטרת לוס אנג'לס נשלחת למצוא גופות שנרצחו על ידי הרוצחת הסדרתית רוזלינד דאייר, שנעצרה ונכלאה על ידי ארמסטרונג בתחילת דרכו כבלש.
תוך כדי החקירה, מתגלות גופות חדשות של אנשים שנרצחו בהוראתה של דאייר על ידי שותף שלה שפעל מחוץ לכלא.
בעיצומו של המצוד אחר הרוצח, לוסי נחטפת על ידי הרוצח הסדרתי (ששמו כיילב רייט), שמקעקע על גופה את התאריך בו הוא מתכנן לקבור אותה בעודה חיה.
כיילב קובר את לוסי מתחת לאדמה, בתוך חבית מתכת, וחוטף את ארמסטרונג מיד אחר כך.
עם זאת, המשטרה מצליחה לאתר את כיילב לפני שהוא מספיק להרוג את ארמסטרונג, וניילה הורגת את כיילב תוך כדי ניסיון החילוץ.
טים הוא זה שלבסוף מצליח לאתר את מקום הקבורה של לוסי ולהציל אותה.
לוסי שורדת את האירוע הזה.
העונה מגיעה לשיאה כאשר נולן והרפר מגלים שהבלש ארמסטרונג היה מודיע של כנופיית פשע בתוך יחידת המשטרה של לוס אנג'לס.
מנגד, ארמסטרונג מגלה שנולן עלה עליו, ומכסה את עקבותיו דרך הפללה של נולן בפרשיית השחיתות הזו.
נולן מצליח להתחמק מהרשעה בשחיתות בכך שהוא הופך למודיע משטרתי בתוך כנופיית הפשע של ארמסטרונג, ומביא למעצרם של חברי הכנופיה.
ארמסטרונג עצמו נהרג תוך כדי המבצע הזה.
עם זאת, כעונש על החקירה העצמאית של נולן, מוטל עליו עוד חודש של טירונות.
בינתיים, השוטרת לופז מקבלת קידום לבלשית.
ג'קסון מצוות לשוטר דאג סטנטון, כאשר בתחילה הם רואים שותפים זה בזה, אך מערכת היחסים ביניהם מתערערת כאשר סטנטון מציג דעות קדומות מובהקות במהלך מעצרים שהוא מבצע.
וסט, יחד עם הקצין גריי, מצליחים לחשוף את סטנטון ולהביא לפיטוריו ממשטרת לוס אנג'לס.
בינתיים, כבלשית, לופז הופכת למעורבת בחקירה על משפחת פשע מגואטמלה שמונהגת על ידי אשת עסקים בשם "לה-פיירה".
בעודה חוקרת במסגרת התיק הזה, מתחילה "מלחמה" בין לה-פיירה לבין איש העסקים אלייז'ה סטון, לאחר שזה הרג את בנה של לה-פיירה, דייגו.
לופז לבסוף מצליחה לעצור את לה-פיירה בימים שלפני חתונתה ובעודה בהיריון.
ביום חתונתה של לופז עם וסלי אוורס, וסט ולופז נחטפים על ידי משפחתה של לה-פיירה.
העונה נפתחת כאשר גורלו של ג'קסון וסט נודע ליחידת המשטרה – ג'קסון נרצח על ידי אנשיה של לה-פיירה לאחר שניסה להתנגד לחטיפה.
מיקומה של לופז לא נודע, אך בהמשך מתגלה כי היא נחטפה לגואטמלה, ארץ המוצא של לה-פיירה.
לאור העובדה שהמנהל לאכיפת הסמים מסרב להתערב בחילוץ של לופז, נולן והרפר שוכרים מטוס פרטי כדי לחלץ את לופז.
בינתיים, וסלי פונה אל אלייז'ה סטון, ומסכים לעבוד עבורו כעורך-דין מושחת בתמורה לכך שוסלי יוברח לתוך גואטמלה כדי להיפגש עם לופז ולה-פיירה.
לה-פיירה חושפת את המזימה שלה מול לופז – היא רוצה לחטוף את התינוק של לופז ברגע שיוולד, כנקמה על מותו של דייגו.
וסלי משתף פעולה עם התוכנית של טים, וגורם ללופז לזייף צירים כדי שהיא תילקח לבית חולים, בו טים והרפר אורבים לאנשיה של לה-פיירה.
בינתיים, נולן הולך להציל את וסלי, שנלקח לפרדס תפוזים לצורך הוצאה להורג.
היחידה לבסוף מצליחה להציל את וסלי ולופז, ולחזור בחזרה ללוס אנג'לס.
תוך כדי החקירה הזו, תקופת הטירונות של נולן מסתיימת, והוא הופך רשמית לשוטר.
בנוסף, טים מקודם לדרגת סמל במשטרה.
לאחר מכן, ניילה הרפר מקבלת טירון חדש – ארון ת'ורסן, בחור עשיר שהואשם בעברו ברצח, אך זוכה ונאלץ לתבוע את דרכו לתוך משטרת לוס אנג'לס.
בניסיון של משפחת ת'ורסן לשפר את המוניטין שלהם ושל ארון, מופקת תוכנית מציאות סביב חיי משפחת ת'ורסן, אך תוכנית זו נעצרת לאור הירצחו של המפיק.
משטרת לוס אנג'לס חוקרת את הרצח במסגרת צילומים לסרט דוקומנטרי, ומצליחה גם לאתר את הרוצח המקורי שהפליל את ארון.
בינתיים, וסלי מתקשה לעבוד כעורך הדין של אלייז'ה, מאחר שהעבודה הזו מצריכה ממנו לוותר על ערכיו ולפעול באופן לא-מוסרי ולעיתים גם לא-חוקי.
הוא מנסה להפיל את אלייז'ה מבפנים, אך אלייז'ה עולה עליו ומפטר אותו.
העונה מגיעה לשיאה כאשר נולן נאלץ למלא מחסור בכוח אדם במשמר הגבול על הגבול עם מקסיקו.
נולן נוסע לאזור הגבול יחד עם ארוסתו, ביילי, ועם אחיו, פיט.
נולן נאלץ להגן על תחנת המשטרה המקומית מכנופיה שמנסה להבריח סמים דרך הגבול.
נולן עוצר את ניסיון ההברחה ומביא למעצרם של כל חברי הכנופיה.
במקביל, טים ולוסי מתכוננים להפוך לסוכנים סמויים במבצע בלאס וגאס, אבל מתאהבים על אף העובדה שמדובר ביחסי מרות.
כפרס על עצירת הברחת הסמים, נולן מקבל "כרטיס מוזהב" ממשטרת לוס אנג'לס, מה שאומר שהוא יכול לבחור לעבור הכשרה בכל תחום משטרתי שבו הוא מעוניין.
נולן מחליט להפוך למדריך בהכשרת הטירונים, ומקבל טירונית חדשה בשם סלינה חוארז.
במקביל למבצע של לוסי וטים בלאס וגאס, רוזלינד דאייר מצליחה להימלט מהכלא, והיא מציבה את נולן בתור המטרה שלה.
דאייר חוטפת את ביילי וכולאת אותה בתוך מכל מים שמתמלא באיטיות, ומאיימת שביילי תטבע אלא אם נולן יסכים לבוא עם דאייר לבית מבודד.
דאייר דורשת מנולן שיהרוג אותה, או שהיא תהרוג את ביילי.
נולן מסרב להרוג את דאייר, אך יחידת המשטרה של לוס אנג'לס מצליחה להציל את ביילי.
בעודה יוצאת מהבית, רוזלינד דאייר נרצחת על ידי צלף.
בניסיון להפוך את מערכת היחסים הרומנטית ביניהם ללגיטימית, טים מוותר על הפיקוד במשטרת לוס אנג'לס ועובר לעבודת דלפק.
עם זאת, לוסי מצליחה לגרום להעברה שלו ליחידת המטרו של משטרת לוס אנג'לס.
בהמשך העונה, וסלי ולופז מצליחים לגייס את עורכת הדין החדשה של אלייז'ה, מוניקה סטיבנס, למבצע שנועד לתפוס את אלייז'ה.
לופז מצליחה לעצור אותו, והוא נשלח לכלא.
בסיום העונה, סלינה וארון מותקפים על ידי כנופיה שעוטה מסכות תאטרליות.
מתקפות דומות מתרחשות בהמשך גם כנגד נולן וביילי, וכן הרפר ובעלה, ג'יימס.
בעוד שהצוות מנסה להבין מי עומד מאחורי המתקפות הללו, חברים בכנופיה נמלטים לסן פרנסיסקו כאשר הכאוס מחפה עליהם.
בתחילת העונה מתגלה כי הכנופיה הציבה לעצמה למטרה לשדוד את הפדרל ריזרב בסן פרנסיסקו.
משטרת לוס אנג'לס מצליחה לסכל את השוד ולעצור את חברי הכנופיה.
ארון חוזר לשירות פעיל לאחר השיקום שלו, אך החזרה הזו מותנית בכך שיקבל תמיכה נפשית מהפסיכולוגית בלייר לונדון שעובדת עם משטרת לוס אנג'לס.
טים מקבל שיחת טלפון שבה הוא מגלה כי ריי ווטקינס, עריק שעליו הוא פיקד בעיראק וזייף את מותו, חזר ללוס אנג'לס כדי לטפל באימו החולה.
טים, יחד עם לופז, עוקב אחרי ריי ולבסוף עוצר אותו על סחר בנשק.
לאחר שנעצר, ריי מוסר עדות לצורך חקירת מח"ש על עדות שקר שטים מסר בעברו, וטים נאלץ לשקר בחקירה כדי להימנע מאישומים.
בעוד שלא מוגש נגדו כתב אישום, האופן המפוקפק בו הוא ניהל את החקירה מוביל לסילוקו מיחידת המטרו, וחזרתו לתפקיד סמל במשטרת לוס אנג'לס.
בהמשך העונה, מוניקה שורדת ניסיון התנקשות בחייה, ונלקחת יחד עם האיש שתקף אותה לבית החולים בלוס אנג'לס.
מוניקה מנצלת מלחמת כנופיות שמתפתחת בבית החולים כדי לתחקר את התוקף שלה.
כשהוא מסרב לספר לה מי שלח אותו, היא הורגת אותו.
במקביל, טים וארון נשלחים לפקח על מעצר שיחידת המטרו מתכננת.
המשימה משתבשת כאשר הבית אותו היחידה תוקפת מתגלה כממולכד, מה שמוביל למותם של כמה מחברי היחידה.
"מאד דוג", מפקד היחידה שנפצע גם כן במשימה, מתאבד לאחר שהוא מספר לטים שהוא היה זה שהדליף את המידע על המשימה לאחר שנסחט על ידי דוקטור לנדון.
זה מעורר חקירה על עברה של לנדון, בה מתגלות ראיות שמצביעות על קשר בינה ובין מוניקה.
בלייר נעצרת ומואשמת בקשירת קשר לרצח, אבל היא נחטפת לארגנטינה על ידי אנשיה של מוניקה.
בלייר ניצלת לבסוף במבצע חילוץ של ה-LAPD ונעצרת על ידי ארון.
במקביל, מוניקה מוצאת את האיש שמנסה לרצוח אותה בזכות סיוע מהאסירים אוסקר האצ'ינסון וג'ייסון וויילר, בעלה לשעבר של ביילי.
בעקבות מבצע החילוץ, מוניקה נמלטת מהאזור אותו ה-LAPD תקף, ולא נראית יותר.
בתמורה לסיוע שלהם, מוניקה מארגנת את הבריחה של אוסקר וג'ייסון מהכלא.
בעוד שאוסקר לא חושף את תוכניותיו, ג'ייסון מתכונן לחזור ללוס אנג'לס ולנקום בביילי.
עם תחילת העונה, טים מקבל טירון חדש – מיילס פן, שוטר שעבר ללוס אנג'לס מטקסס.
לוסי ממונה זמנית למדריכה של טירון נוסף – סת' רידלי.
לאורך העונה, סת' נתפס באופן עקבי כאשר הוא משקר לממונים עליו לגבי נושאים שונים שקשורים לחייו.
כאשר הוא מזייף אבחון בסרטן כדי להימנע מפיטורים, ומסרב להיבדק על ידי מחלקת החקירות הפנימיות של משטרת לוס אנג'לס, הסמל גריי מפטר אותו.
סת' בהמשך מערער על הפיטורים שלו וחוזר לעבוד בתחנה לפרק זמן קצר, אבל הוא נפצע ברגלו ונאלץ לעבור קטיעה לאחר שהציל את נולן מפושע שניסה לירות בו.
פציעה זו גורמת לו לעזוב את משטרת לוס אנג'לס.
במקביל לאירועים הללו, נולן מתחקה אחר ג'ייסון, שנמלט מהכלא ומאיים על חייה של ביילי.
ביילי עצמה משתפת פעולה בהמשך עם שכיר חרב בשם מלבאדו במטרה לחסל את ג'ייסון, למורת רוחו של נולן.
ג'ייסון לבסוף מצליח לחטוף את ביילי, אבל נרצח על ידי מלבאדו יחד עם בת זוגו.
העונה מגיעה לשיאה עם שתי עלילות שונות שקורות במקביל.
לוסי מצליחה לעבור את מבחן הסמלים והופכת לסמלת במשטרת לוס אנג'לס, ומבלה את המשמרת הלילית הראשונה שלה בניסיון להציל את מיילס ממתקפה על ידי "החזית הדרומית".
במקביל, נולן מתמנה זמנית לבלש, ומצטרף להרפר בניסיון ללכוד את אוסקר, שמתחקה אחר שלל יהלומים שמוסתר באזור לאס וגאס.
נולן עצמו נחטף על ידי אוסקר, אבל ניצל על ידי הרפר.
אוסקר נמלט מהמדינה ללא היהלומים.
בסצנה האחרונה של העונה, ראש ה-FBI מודיע לבכירי משטרת לוס אנג'לס, בנוסף לווסלי, שמוניקה סחטה את ממשלת ארצות הברית כדי לקבל זיכוי על פשעיה, והיא שבה ללוס אנג'לס.
נייתן פיליון – ג'ון נולן, הטירון המבוגר ביותר בתחנה.
בגיל 45 סגר את חברת הבנייה שלו בפנסילבניה ועבר ללוס אנג'לס כדי להיות שוטר.
באקדמיה לשוטרים ניהל מערכת יחסים עם הטירונית לוסי צ'ן.
מליסה אוניל – סמלת לוסי צ'ן, טירונית נחושה שניהלה מערכת יחסים עם נולן.
בהמשך הסדרה הופכת לסמלת במשטרת הלילה של לוס אנג'לס.
טייטוס מייקין ג'וניור – ג'קסון וסט (עונות 1–3), טירון, בנו של קצין משטרה שמנסה להדמות לאביו.
נרצח בפרק הראשון של העונה הרביעית.
אפטון ויליאמסון – טליה בישופ (עונה 1), השוטרת המדריכה של נולן.
חותרת לטפס בסולם הדרגות במשטרה.
אריק וינטר – סמל טים ברדפורד, השוטר המדריך של צ'ן, שמפגין כלפיה קשיחות בקביעות.
אליסה דיאז – אנג'לה לופז, השוטרת המדריכה של וסט, מונתה לבלשית בעונה השלישית.
מרסדס מייסון – פקד זואי אנדרסן (עונה 1; תפקיד אורח, עונה 3), מפקדת התחנה בעונה הראשונה.
ריצ'רד טימותי ג'ונס – סמל וייד גריי, סמל סיור בתחנה.
החל מהעונה השביעית מקודם לדרגת סגן.
שון אשמור – וסלי אוורס, עורך דין ובעלה של אנג'לה לופז.
החל מהעונה החמישית משמש בתור עוזר לתובע הכללי של מחוז לוס אנג'לס.
ג'נה דוואן – ביילי ניון (עונות 3–הווה), כבאית, אשתו של נולן.
מקיה קוקס – ניילה הארפר (עונות 2–הווה), בלשית, המדריכה החדשה של נולן לאחר עזיבתה של טליה, יש לה 2 בנות.
טרו ולנטינו – ארון ת'ורסן (עונות 4–6), הטירון של ניילה בעונות המאוחרות יותר.
ליסת' צ'אבז – סלינה חוארז (עונות 5–הווה), הטירונית הראשונה של נולן.
ארג'יי סמית' – ג'יימס מורי (עונות 3–הווה), בעלה של ניילה.
מתנגד לפעילות של משטרת לוס אנג'לס
דריק אוגוסטין – מיילס פן (עונה 7), אחד מהטירונים החדשים במשטרת לוס אנג'לס.
עבד במשטרת טקסס במשך שנתיים בטרם עבר למשטרת לוס אנג'לס.
פטריק קלהר – סת' רידלי (עונה 7), אחד מהטירונים החדשים במשטרת לוס אנג'לס.
ב-26 באוקטובר 2017, רשת ABC הודיעה על סדרה חדשה בשם "הטירון" (The Rookie), בכיכובו של כוכב "קאסל" (Castle) נייתן פיליון, ונכתבה על ידי המפיקה בפועל ומנהלת הסדרה של "קאסל" אלכסי הולי.
פיליון והולי משמשים כמפיקים בפועל, יחד עם מארק גורדון, ניקולס פפר, מישל צ'פמן וג'ון סטיינברג.
הסדרה מופקת על ידי ABC Studios ו-The Mark Gordon Company, ועלתה לראשונה ב-16 באוקטובר 2018. ב-5 בנובמבר 2018, "הטירון" יצאה בעונה מלאה של 20 פרקים.ב-10 במאי 2019, ABC חידשה את הסדרה לעונה שנייה שעלתה לראשונה ב-29 בספטמבר 2019. ב-28 באוקטובר 2019, העונה יצאה באורך מלא של 20 פרקים.
ב-21 במאי 2020, ABC חידשה את הסדרה לעונה שלישית שעלתה לראשונה ב-3 בינואר 2021.
ב-14 במאי 2021, ABC חידשה את הסדרה לעונה רביעית, שעלתה לראשונה ב-26 בספטמבר 2021.
ב-30 במרץ 2022, ABC חידשה את הסדרה לעונה חמישית שעלתה לראשונה ב-25 בספטמבר 2022.
ב-17 באפריל 2023, ABC חידשה את הסדרה לעונה שישית שעלתה לראשונה ב-20 בפברואר 2024. ב-17 בפברואר 2024, המפיקה בפועל ומנהלת הסדרה אלכסי הולי אישרה בריאיון ל-TVLine כי העונה השישית תכלול עשרה פרקים.
ב-15 באפריל 2024, ABC חידשה את הסדרה לעונה שביעית, שעלתה לראשונה ב-7 בינואר 2025.
עונה 8 של הסדרה אושרה ב-3 באפריל 2025, וצפויה לעלות לשידור בינואר 2026.
ב-6 באוגוסט 2019, הודיעה אפטון ויליאמסון כי לא תשוב לעונה שנייה של הסדרה בעקבות הטרדה מינית והערות גזעניות שספגה על הסט ומאחורי הקלעים.
העונה הראשונה של הסדרה שודרה בארצות הברית החל מ-16 באוקטובר 2018.
העונה השנייה של הסדרה שודרה בארצות הברית החל מ-29 בספטמבר 2019.
העונה השלישית של הסדרה שודרה בארצות הברית החל מה-3 בינואר 2021.
מס' שם הפרק בימוי כתיבה צופים בארצות הברית (במליונים) תאריך שידור מקורי1השלכותביל רואלכסי הולי3.443 בינואר 20212בצדקמייקל גויברין מלון ופרדריק קוטו3.1510 בינואר 20213לה פיירהסילבן וייטטרנס פול וינטר ונטלי קלהאן3.7617 בינואר 20214חבלהדניאל ויליסוינסנט אנגל ודיאנה מנדז בושר3.3924 בינואר 20215סגראנה מאסטרואליזבת דייוויס ביל ורוברט בלה4.0814 בפברואר 20216התגלויותסי.
העונה הרביעית של הסדרה שודרה בארצות הברית החל מה-26 בספטמבר 2021.
מס' שם הפרק בימוי כתיבה צופים בארצות הברית (במליונים) תאריך שידור מקורי1חיים ומוותביל רואלכסי הולי3.0326 בספטמבר 20212חמש דקותליסה דמייןברין מלון3.093 באוקטובר 20213בקו האשדניאל וויליסרוברט בלה2.6910 באוקטובר 20214לוהטליסה דמייןדיאנה מנדז בושר2.8317 באוקטובר 20215ה.י.ל (הכל יכול לקרות)דניאל וויליסזואי צ'נג ופאולה פורייר2.6431 באוקטובר 20216צדק פואטיסי.
צ'י יונג צ'ונגביל רינייר ונטלי קלהאן2.727 בנובמבר 20217קרב אשטורי גארטקורי מילר2.5914 בנובמבר 20218פגע וברחביל רווינסנט אנג'ל2.785 בדצמבר 20219התמוטטותסי.
העונה החמישית של הסדרה שודרה בארצות הברית החל מה-25 בספטמבר 2022.
צ'י-יון צ'ונגנטלי קלהאן3.6118 באפריל 202321יורד למחתרתאן רנטוןאלכסי הולי וברין מלון3.5525 באפריל 202322תחת מצורביל רואלכסי הולי4.332 במאי 2023
העונה השישית של הסדרה שודרה בארצות הברית החל מה-20 בפברואר 2024.
מס' שם הפרק בימוי כתיבה צופים בארצות הברית (במליונים) תאריך שידור מקורי1התקפת נגדביל רואלכסי הולי3.7720 בפברואר 20242הפטישאלכסי הוליאלכסי הולי וברין מלון3.2927 בפברואר 20243צרות בגן עדןטי.קיי.
שוםמדלן קוגלן וגלן מזרע3.495 במרץ 20244יום אימוניםטורי גארטפרדריק קוטו ונטלי קלהאן3.0626 במרץ 20245הנדרסי.
צ'י-יון צ'ונגוינסנט אנג'ל ודיאנה מנדז בושר3.402 באפריל 20246סודות ושקריםביל רואליזבת דייוויס ביל ולילנד ג'יי אנדרסון3.319 באפריל 20247נמחץטורי גארטברין מלון ונטלי קלהאן3.7230 באפריל 20248כרטיס ניקובלנרה אולביסיוינסנט אנג'ל ופרדריק קוטו2.877 במאי 20249הסחיטהמייקל גוידיאנה מנדז בושר ולילנד ג'יי אנדרסון2.9814 במאי 202410תוכנית בריחהביל רואלכסי הולי3.1421 במאי 2024
העונה השביעית של הסדרה שודרה בארצות הברית החל מה-7 בינואר 2025.
העונה השמינית של הסדרה משודרת בארצות הברית החל מה-6 בינואר 2026.
מס' שם הפרק בימוי כתיבה צופים בארצות הברית (במליונים) תאריך שידור מקורי1Czech Mateביל רואואלכסי הולי6 בינואר 2026
ב-8 בפברואר 2022 הודיעה רשת ABC כי היא הזמינה ספין און לסדרה שיעסוק ב-FBI בכיכובה של ניסי נאש.
הספין אוף הוצג במהלך שני פרקים בעונה הרביעית של הסדרה.
קאט פוסטר, פליקס סוליס ופרנקי פייסון הצטרפו לסדרה.
הסדרה נקראה "הטירון: סוכנת חדשה", הפרק הראשון בסדרה שודר ב-27 בספטמבר 2022. הסדרה בוטלה לאחר עונה אחת.
פרסשנהקטגוריהעבורתוצאהמקורפרס אמי לבידור בפריים טיים2024תיאום הפעלולים הטוב ביותר בסדרת דרמה, מיני סדרה או סדרת אנתולוגיה סדרת או סרטדייוויד סקוט רודן האבתיאום הפעלולים הטוב ביותר לתוכנית דרמה2025ביצועי הפעלולים הטובים ביותרסוניה וג'יה ופול לקוברה
הטירה המרחפת (ביפנית: 天空 の 城 ラ ピ ュ タ, רומאג'י: Tenkū no Shiro Rapyuta), הנקרא גם "הטירה בשמיים" באירופה ובאוסטרליה, הוא סרט הרפתקאות-אנימה יפני משנת 1986, שנכתב ובוים על ידי הייאו מיאזאקי.
סרט זה הוא הראשון שהונפש על ידי סטודיו ג'יבלי; הוא עוקב אחר הרפתקאותיהם של נער ונערה צעירים בסוף המאה ה-19 המנסים לשמור על גביש קסם מקבוצת סוכנים צבאיים, תוך חיפוש אחר טירה מרחפת אגדית.
הסרט הופץ על ידי חברת טואי.
הסרט זכה בתחרות "גרנד פרי" של מגזין אנימג' בשנת 1986. הסרט זכה לביקורות חיוביות והכניס בקופות יותר מ-15.5 מיליון דולר.
הרווח הכולל של הסרט עומד על 157 מיליון דולר ממכירות מקופות הקולנוע, מהווידאו הביתי ומהפסקול.
הוא נחשב גם לקלאסיקה שהשפיעה על הסוגות הסטימפאנק והדיזלפאנק.
ספינת אוויר שבתוכה נוסעת שִׁיטָה, נערה יתומה צעירה שנחטפה על ידי סוכן ממשלה בשם מוּסְקָה, מותקפת על ידי קפטן דוֹלָה ובניה, פיראטים הפועלים באוויר ומחפשים אחר התליון הכחול והקטן של שיטה.
במהלך ההתקפה נופלת שיטה מספינת האוויר; למזלה, ירידתה מואטת על ידי כוח מסתורי שנמצא בתוך הקמיע.
היא נוחתת בבטחה בעיירת כרייה קטנה ומתגלה שם על ידי ילד יתום, צעיר ואמיץ בשם פָּאזוּ; הוא לוקח אותה לביתו כדי שתתאושש.
פאזו מספר לה על אי מרחף מסתורי בשם לָפּוּטָה שנראה בתמונה שצילם אביו.
אחרי כן מוצאים אותם הפיראטים של דולה שמתחילים לרדוף אחריהם.
מעט לאחר מכן מצטרפים חייליו של מוסקה למרדף.
בסופו של דבר, השניים נופלים במכרה נטוש, שם הם נתקלים באדם מקומי מוזר, ששמו "הדוד פּוֹמֶה".
האחרון מסביר להם כי הקמיע של שיטה עשוי מקריסטל "נפשי" ("את'ריום" במהדורה האמריקאית), חומר המשמש לשמירה על לפוטה ועל הערים המעופפות האחרות באוויר.
עם עזיבתה את המכרות, שיטה אומרת לפאזו כי שמה המלא הוא "לוּסִיטָה טוֹאֶל אוּר לָפּוּטָה".
כעבור זמן מה הם נלכדים על ידי מוסקה ונלקחים למצודת טֶדִיס.
במצודה זו נכלאו פאזו, בצינוק, ושיטה, בחדר מפואר.
מוסקה מראה לשיטה רובוט לפוטי רדום.
הוא חושף לה את ידיעותיו על שמה הסודי.
לפי פירושו של מוסקה, השם קשור לבית המלוכה של לפוטה, מה שגורם לשיטה לבכות.
מוסקה מאיים אז על חייו של פאזו כדי ששיטה תשתף עמו פעולה.
למען ביטחונו, שיטה מורה לפאזו לעזוב.
מוסקה מציע לו כסף כדי שיעזוב וישכח מלפוטה ושיטה מתחילה לבכות.
פאזו חוזר לביתו מבולבל, שם דולה ובניה אורבים לו.
לאחר ששמעו את פאזו בחוץ, הם נערכים ללכוד את הגביש, ומאפשרים לפאזו להצטרף אליהם.
בעוד ההכנות לכך נמשכות, שיטה מדקלמת פסוק אפוטרופאיסטי ומפעילה במפתיע את הקמע והרובוט, אשר עוקב אחר שיטה והורס את המבצר לאורך הדרך עד שספינת האוויר הצבאית "גוליית" גוברת עליו.
פאזו מגיע ומציל את שיטה, אך מוסקה משיג את הקמיע.
הפיראטים, בליווי פאזו ושיטה, חוזרים לספינת האוויר שלהם, "עש הנמר".
הם רודפים אחרי הספינה "גוליית", העוקבת אחר ההוראות שצוינו בקמיע של שיטה לאיתור לפוטה.
דולה מצווה על פאזו לעבוד עם בעלה בחדר המכונות, ואילו שיטה הופכת לבשלנית הספינה.
באותו לילה, כשהיא מצטרפת לפאזו לתפקיד הצופה, נזכרת שיטה כי סבתה לימדה אותה כישופים רבים בילדותה, כולל כישוף הרס.
במהלך מפגש עם ספינת האוויר "גוליית", דולה מספרת לפאזו ולשיטה כיצד להפוך את עמדת התצפית לעפיפון, ומאפשרת להם מבט גבוה יותר על סביבתם.
הספינה "עש הנמר" מתקרבת במהירות להוריקן, בו פאזו מזהה מערבולת עננים.
הוא מזהה את העננים מתמונת אביו, אומר לדולה כי מצאו את לפוטה ומתעקש שעליהם לפנות לעין הסערה.
עם זאת, הספניה "גוליית" מופיעה ופותחת באש על "עש הנמר", ומרסקת אותה.
יריית נשק מנתקת את הכבל המחבר את העפיפון המשקיף של הספינה, ושולח את פאזו ושיטה להיסחף בעננים.
הם נוחתים בלפוטה, ומוצאים את העיר הרוסה ומכוסה בצמחייה.
השודדים של דולה נלכדים וחייליו של מוסקה בוזזים את אוצרות העיר.
עם כניסתם לכיפה המרכזית של העיר, שבה מאגר עצום של כל הידע המדעי של לפוטה, לוכד מוסקה את שיטה וסוכניו פותחים באש על פאזו, הנמלט ומשחרר את הפיראטים.
במרכז לפוטה, המכיל את הגביש "הווליציט" העצום ששומר על כך שהעיר תישאר בשמיים, מוסקה מזהה את עצמו כ"רוֹמוּסְקָה פָּאלוֹ אוּל לָפּוּטָה", חבר נוסף בשושלת המלכותית של לפוטה, ומשתמש בגביש של שיטה כדי לגשת לטכנולוגיית הלפוטן המתקדמת.
הוא בוגד בחייליו ומשמיד את הספינה "גוליית" בכך שהוא משחרר את הנשק להשמדה המונית של לפוטה.
במהלך המהומה, שיטה המבוהלת משיבה את קמיע הבדולח ונמלטת, אך מוסקה רודף אחריה.
כשהיא שומעת את קולו של פאזו, היא נותנת לו את הקמיע דרך פער בקיר ומונח על ידי מוסקה בחדר הכס של לפוטה.
במהלך העימות שלה עם מוסקה, שיטה מסבירה כי תושבי לפוטה עזבו את הטירה מכיוון שהבינו שהאדם נועד לחיות על פני האדמה ולא בשמיים.
מוסקה מסרב להקשיב לה, יורה בצמותיה ומאיים להרוג אותה אלא אם כן תיתן לו את הקמיע.
פאזו מבקש ממוסקה לדבר עם שיטה; מוסקה מעניק להם דקה אחת (או שלוש בגרסה היפנית המקורית).
לבקשתו, שיטה מלמדת את פאזו את כישוף ההרס; ושניהם מדקלמים את הכישוף, וגורמים לטירה להתמוטט ולמוסקה ליפול אל מותו.
לאחר ששרדו את ההתמוטטות, פאזו ושיטה מתאחדים עם דולה ופיראטים שלה ועוזבים את לפוטה.
כאשר הם נפרדים מהפיראטים, פאזו מטיס את שיטה אל ביתו כפי שהבטיח לה, כדי לפתוח חיים חדשים יחדיו.
במהלך הכתוביות, שרידי ארץ לפוטה מרחפים, ומתוחזקים על ידי הגביש המונח בשורשי העץ המרכזי.
סדרת האנימה הקודמת של מיאזאקי, קונאן ילד העתיד, הציגה מספר אלמנטים אותם עיבד לימים לטירה בשמיים.
קונאן ולאנה, למשל, היו גרסה מוקדמת של פאזו ושיטה.
כמה מהדמויות והנושאים בקונאן ילד העתיד קבעו את התוכנית לתוכנית טירה בשמיים.
השם 'לפוטה' נגזר מרומן מסעי גוליבר מאת ג'ונתן סוויפט, בו לפוטה הוא גם אי מעופף בשליטת אזרחיו.
אנתוני ליוי מרגיש שלפוטה של מיאזאקי: טירה בשמיים דומה ללפוטה של סוויפט, שם העליונות הטכנולוגית של הטירה בשמיים משמשת למטרות פוליטיות.
קולונל מוסקה זקף לזכותה של לפוטה את ידיעותיה על אגדות תנ"כיות והינדיות, ובכך קושרת את עולם לפוטה לכדור הארץ האמיתי.
דמיון בין לפוטה לכדור הארץ האמיתי מצוי גם בארכיטקטורת הטירה מימי הביניים בשטח, בבניינים הגותיים ועצי הקישור בכפר הסמוך למבצר, בארכיטקטורת עיירת הכרייה הוולשית, בלבוש ובכלי רכב קרקעיים של מולדתו של פאזו ובאווירה הוויקטוריאנית של ספינת הפיראטים.
האנימה כוללת גם שימוש בתסריט קבוני – בבלי קדום על הלוחות והמצבות האינטראקטיביות של לפוטה; ומתייחס לאפוס ההודי הראמאיאנה, כולל "אינדרה של החץ", ואילו שם שיטה עשוי להיות קשור לסיטה, התפקיד הנשי הראשי בהראמאיאנה.
העיר המרחפת לפוטה בעלת עיצוב ארכיטקטוני הדומה לזה שהיה מצוי במסופוטמיה העתיקה, בעיר בבל; הוא כולל זיקורת, סוג של מבנה, ובעל ציורים שמזכירים את האומנות במצרים העתיקה ואת האמנות האשורית.
חלק מהארכיטקטורה שנראתה בסרט נוצרה בהשראת עיירת כורים וולשית.
מיאזאקי ביקר לראשונה בוויילס בשנת 1984 והיה עד לשביתת הכורים שנתרחשה אז.
הוא שב ליפן בשנת 1986 כדי לשם הפקת הסרט "הטירה המרחפת", שלדבריו שיקף את חוויותיו בווילס:
בריאיון לעיתון הגרדיאן, אמר מיאזאקי:
פרט לטכנולוגיה של לפוטה עצמה, הטכנולוגיות (בעיקר המכונות המעופפות) הן דוגמה לסוגת הרטרו-פוטוריזם של סטימפאנק.
סרטי אנימציה של טלקום סייעו בהנפשת הסרט.
בסוף שנות השמונים הוקרנה בארצות הברית גרסת דיבוב באנגלית, שהופקה על ידי מגנום וידאו טייפ ודיבוב לטיסות בינלאומיות של חברת יפן איירליינס לבקשת טוקומה שוטן, על ידי סטרימליין תמונות.
קרל מייצק, ראש סטרימליין, התאכזב מהדיבוב הזה, וחשב שהוא "מספיק, אך מגושם".
בעקבות זאת, אפשרה טוקומה לסטרימליין לדבב את הרכישות העתידיות שלהם: השכן הקסום שלי טוטורו ושירות המשלוחים של קיקי.
הדיבוב המקורי של הטירה המרחפת נראה גם בערכה של Ghibli ga Ippai Laserdisc משנת 1996, ובגרסת ה־DVD היפנית הראשונה.
מהדורת ה-DVD היפנית הראשונית יוצאת כעת מהדפוס וההופעה המחודשת שלאחר מכן בשנת 2014 מחליפה אותה בגרסת הדיבוב של דיסני.
הדיבוב האנגלי של דיסני הוקלט בשנת 1998 ותוכנן לצאת לשידור בווידאו בשנת 1999, אך הגרסה בוטלה לאחר שהסרט הנסיכה מונונוקי לא הצליח באותה מידה בארצות הברית כמו ביפן, ולכן תאריך השחרור של לפוטה נדחה שוב; לעיתים הוקרן הדיבוב שהושלם בפסטיבלי ילדים נבחרים.
הסרט יצא לבסוף ב-DVD ובווידאו בארצות הברית ב-15 באפריל 2003 לצד מהדורה מחודשת של הסרטים שירות המשלוחים של קיקי והמסע המופלא.
בדומה למונונוקי ולקיקי, הדעה הביקורתית הייתה מעורבת ביחס לדיבוב החדש, אך הופעותיהם של קלוריס ליצ'מן ומארק המיל כדולה ומוסקה עוררו שבחים.
לפוטה הונפקה מחדש בקליפ הביתי האמריקני במארס 2010 כמחווה המלווה את המהדורה הביתית של הסרט פוניו על הצוק ליד הים.
הסרט יצא לאור בבלו-ריי בצפון אמריקה ב-22 במאי 2012, לצד לחישת הלב והלקחנים - עולמה הסודי של ארייטי צעקה!
בית חרושת ו־GKIDS הוציאו מחדש את הסרט בבלו-ריי ו-DVD ב־31 באוקטובר 2017.
הסרט הוקרן ב-22 במאי 2011 באבריסטווית' כחלק מקרן צדקה ליפן.
ההדפס המוצג היה ההדפס היפני התיאטרלי המקורי עם כתוביות באנגלית.
לקידום מיוחד הוא הוקרן מחדש בבתי הקולנוע בארצות הברית בין ה-18 ל-20 בנובמבר 2018, עם המהדורה הרחבה ביותר ב-648 בתי קולנוע.
בקופות היפניות גרף הסרט 1.16 מיליארד ין (כ-8.1 מיליון דולר).
בבריטניה הסרט יצא לאור בשנת 2012 וגרף 327,559 דולר בשבוע הראשון שלו.
בסך הכל גרף הסרט 15,542,039 דולר בכל רחבי העולם.
עד 2003 לפוטה: טירה בשמיים מכרה 1.612 מיליון יחידות VHS ו־DVD ביפן.
בארצות הברית, שחרור ה-DVD בשנת 2010 הכניס ממכירות למעלה משבעה מיליון דולר.
בסך הכל הרוויח הסרט מאה מיליון דולר ביפן ובארצות הברית.
כל המנגינות שבסרט הולחנו על ידי ג'ו היאסישי.
"הילדה שנפלה מהשמיים" - 2:27
"סוחב אותך" - 2:02 (מקהלה: מקהלת סוגינאמי)
"קריסת לפוטה" - 02:00 (מקהלה: מקהלת ילדים סוגינאמי)
"סוחב אותך" - 4:07 (מושר על ידי אזומי אינואה) / (מילים של הייאו מיאזאקי)
בפסטיבל יפן לאומנויות, בשנת 2006, נערך סקר על ידי הסוכנות היפנית לענייני תרבות; במסגרת סקר זה נבחרו 100 האנימציות הטובות בכל הזמנים.
על פי הסקר, הסרט "הטירה המרחפת" הוא השני בעל הדירוג הגבוה ביותר (אחרי הנסיכה עמק הרוחות), והאנימציה השלישית בדירוג הגבוה ביותר בסך הכל ברשימה.
בסקר קהל האנימציה שנערך בשנת 2008 שערכה אוריקון ביפן, נבחר הסרט "הטירה המרחפת" במקום הראשון, מעל הנסיכה מעמק הרוחות, שהוצב במקום השני.
אנדרו אוסמונד מחברת "All the anime" מכנה את סרט זה "סרט הסטימפאנק הטוב ביותר בכל הזמנים."
פרס Ōfuji Noburō ; פרס הסרט מייניצ'י
המקום הראשון; פיה עשר (הסרטים הטובים ביותר של השנה)
המקום הראשון; סרטים יפניים; דרך העיר
המקום הראשון; סרטים יפניים; אייגה גייג'וטסו (אמנות סרטים)
המקום הראשון; הסרטים היפניים הטובים ביותר 10; פסטיבל הסרטים של אוסאקה
מקום שמיני; סרטים יפניים; קולנוע ג'ונפו הטוב 10
מקום שני; בחירת הקוראים; קולנוע ג'ונפו הטוב 10
אנימה הטובה ביותר; גרנד פרי אנימה 9
המלצה מיוחדת; הוועדה המרכזית לרווחת ילדים
פרס מיוחד (למיאזאקי וטקהאטה); תחיית הסרטים היפניים
פרס העיצוב הטוב ביותר; אנימה
הסרט "הטירה המרחפת" השפיע רבות על התרבות הפופולרית היפנית, כאשר "אפקט לפוטה" דומה ל"מסע גיבור מודרני של סרטים יפניים".
ג'ף ונדר מאיר ו־SJ Chambers, בתנ"ך סטימפאנק, רואים בסרט אבן דרך בז'אנר הסטימפאנק, מכנים אותו "אחד הקלאסיקות המודרניות הראשונות של סטימפאנק." אלמנטים קיטור ארכיטיפיים בלפוטה כוללים ספינות אוויר, שודדי אוויר, רובוטים המונעים על ידי קיטור, והשקפה של כוח הקיטור כמקור כוח בלתי מוגבל אך עלול להיות מסוכן.
פיליפ בויס מאורוגאמר רואה זאת גם כיצירה משפיעה בז'אנר הדיזלפאנק.
הרגע המצויץ ביותר בתולדות טוויטר היה במהלך שידור הטירה המרחפת ב-2 באוגוסט 2013, כאשר המעריצים צייצו את המילה "בלס" בדיוק בזמן בו שיחקה בסרט.
זה היה שיא עולמי של 143,199 ציוצים בשנייה אחת.
הטירה המרחפת השפיע גם על המוזיקה הפופולרית: ללהקת הג'אז-פאנק הפופולרית Hiatus Kaiyote יש שיר בשם "לפוטה", והמילים שלו מתייחסות ישירות לסרט.
המטבע המבוזר "אתריום" קיבל את שמו וסמלו של קריסטל אטריום.
ההצלחה של לפוטה הובילה לגל של אנימה ומאנגה בסוגת סטימפאנק.
דוגמה בולטת היא סדרת האנימה "נדיה: סוד המים הכחולים" (1990).
ההצלחה של לפוטה השראה את הידיקי אן וסטודיו גיינקס ליצור את נדיה, הפקת הלהיטים הראשונה שלהם, תוך התאמה רופפת של אלמנטים מעשרים אלף מיל מתחת למים, כאשר קפטן נמו הופיע.
בתורה, לנדיה הייתה השפעה על אנימת סטימפאנק, כגון "Katsuhiro Otomo" הפקת הסרט של Steamboy (2004).
אנימה ומנגה קיטור אחר הגיעו בעקבות לפוטה, כולל סרטיו של מיאזאקי עצמו "פורקו רוסו" (1992) "הטירה הנעה" (2004), סדרת האנימה של סגה "מלחמות סאקורה" (1997), זיכרון המנגה והאנימה של מלאכת הכיכר של Enix אלכימאי המתכת (2001), וסדרת המנגה והאנימה Elemental Gelade (2002).
סופרת המנגה קאטסורה הושינו, הידועה בסדרת המנגה והאנימה D.Gray-man, הוקסמה על ידי טירת בשמיים עד שהיא החליטה לחפש עבודה כאנימטור כשגדלה, לפני שבסופו של דבר כתבה מנגה.
יוצר הסרטים היפני, יאסוהירו יושיורה, תיאר את סרטו " פטמה הפוכה" (2013) כמעשהו "עולמה של לפוטה וסיפור הנער-נפגש-ילדה".
יוצר הסרטים אנימה מאקוטו שינקאי, הידוע בזכות סרטי האנימה הלהיטים השם שלך (2016) וילדת מזג האוויר (2019), ציין את "הטירה המרחפת" כאנימציה האהובה עליו.
סדרת האנימה No Game No Life (2014) מתייחסת לסרט בפרק חמש.
הסרט השפיע על מספר סרטי אנימציה של דיסני ופיקסאר.
לדוגמה, סרטי דיסני כגון אטלנטיס: האימפריה האבודה (2001), וסרטי פיקסאר כמו (2008) וול-E ולמעלה (2009).
גם הסרט האנימציה הצרפתי אפריל והעולם יוצא הדופן (2015) הושפע מהסרט.
הסרט "הטירה המרחפת" השפיע על משחקי וידאו רבים, במיוחד יפניים, כשההצלחה שלה הובילה לגל של משחקי וידאו בסוגת סטימפאנק.
מעצב המשחק הירונובו סאקאגוצ'י ציין את לפוטה כהשראה מאחורי סדרת משחקי הווידאו של פנטל פנטזיה, ובמיוחד מציין אותה כהשפעה על ספינות האוויר של הסדרה.
Steel Empire (1992), משחק יריות שיצא במקור כ־Koutetsu Teikoku בקונסולת סגה מגה דרייב ביפן ונחשב למשחק הווידאו בסוגת סטימפאנק הראשון, נוצר בהשראת לפוטה, ועזר להניע את הסטימפאנק לשוק משחקי הווידאו.
זה השפיע על Final Fantasy VI (1994), משחק תפקידים יפני שפותח על ידי Squaresoft, והשפיע רבות על משחקי הווידאו פאנק המאוחרים יותר.
בעקבות זכייתה של לפוטה הגיעה גם זיכיון משחקי הווידאו של סגה, מלחמת Sakura Wars (1996).
הטירה בשמים גם היווה השראה למספר משחקי וידאו אחרים, כולל סדרות Mega Man Legends, Zack & Wiki, ומשחקי תפקידים יפניים כמו סדרת Lunar, Valkyrie Profile (1999), Skies of Arcadia (2000), ו- כרוניקה של Steambot (2005).
לפוטה השפיעה גם על היורה בגוף ראשון ביושוק לנצח (2013), ועל ספינות האוויר בזכיינות מריו והציוויליזציה.
אף על פי ששם הסרט חסר משמעות ביפנית, השם "לפוטה" מקורו במסעי גוליבר מאת ג'ונתן סוויפט.
הדיבובים בשפה האנגלית של לפוטה יצאו תחת שלוש כותרות שונות על ידי שלושה מפיצים נפרדים, וזה בעיקר מפני שההגיה של המילה "לפוטה" זהה למושג גס הרוח הספרדי "לה פוטה" ("הזונה").
בשנת 2003, קוצרו של הסרט לקצר בשמיים בכמה מדינות, כולל ארצות הברית, בריטניה, מקסיקו וספרד.
בספרד הטירה נקראה ללפונטו בדיבוב הראשון בשנת 2003, אף על פי שבשנייה שנעשתה בשנת 2010 נשמר השם המקורי לפוטה.
בדיבוב הקטלוני בשנת 2012 נאמרה המשמעות של לפוטה עם ההברה הטוניק בסרט "לה".
כותרתו המלאה של הסרט שוחזרה מאוחר יותר בבריטניה, בפברואר 2006, אז רכשה אופטימום אסיה - חטיבה של שחרור אופטימלי של לונדון (StudioCanal UK מאז 2011) - את זכויות ההפצה בבריטניה לאוסף סטודיו ג'יבלי מבואנה ויסטה בידור.
בנוסף, בסוף שנות השמונים ותחילת שנות התשעים הוקרן בבריטניה דיבוב שלפני דיסני כסרט בית אומנות, תחת הכותרת האלטרנטיבית לפוטה: האי המעופף.
הוא שודר לפחות פעמיים בטלוויזיה הבריטית, אבל עם כמה סצנות שנחתכו.
אף על פי שהעלילה וחלק גדול מהתסריט נותרו על כנם, הדיבוב האנגלי של דיסני מכיל כמה שינויים.
נוספה כמות משמעותית של קולות רקע כמו גם ספינות חד פעמיות (על אחת כמה וכמה מאשר בדיבוב של דיסני של שירות המשלוחים של קיקי), שמילאו רגעים של דממה והגבירו את האפקט התזזיתי של סצנות מסוימות.
המלחין ג'ו היאסיישי הוזמן לעבוד מחדש ולהרחיב את ציון התזמורות האלקטרוני-תזמורתי בן 60 הדקות שלו לציון תזמורת סימפוני בן 90 דקות, על מנת להפוך את הסרט לנעים יותר לקהל האמריקני.
תמהיל הסאונד קיבל גם שיפוץ עצום.
פאזו ושיטה, שדובבו על ידי ג'יימס ואן דר ביק ואנה פקווין, בהתאמה, נועדו להישמע מבוגרים בכמה שנים, וממקמים אותם באמצע שנות העשרה שלהם ולא לפני שנות העשרה שלהם.
מספר שינויים בוצעו בדיאלוג של כנופיית דולה עם שיטה, כולל הצהרת אהבה של אחד הפיראטים.
בגרסה היפנית המקורית, הדיאלוג הציג את שיטה כדמות אם פוטנציאלית לפיראטים, ולא כעניין רומנטי פוטנציאלי.
הפניות לאי המטמון של רוברט לואי סטיבנסון ולמסעי גוליבר של ג'ונתן סוויפט הוסרו, שהאחרון מהם גם הוסר מהדיבוב המקורי.
אף על פי שכל השינויים הללו אושרו על ידי סטודיו ג'יבלי ומיאזאקי, חלק מהמבקרים עוררו בהם שאלה.
בנוגע לפסקול, נאמר כי מיאזאקי עצמו אישר את עבודתו המחודשת של היאסיישי; מחמאותיו קיבלו הד על ידי כמה בודקים.
מהדורת ה-DVD המחודשת משנת 2010 מחזירה חלק מהשינויים הללו.
התוצאה המעודכנת ותמהיל הסאונד מוחלפים על ידי המקוריות בתחתיות, ושומרות על העדכונים בדיבוב.
חלק מהדיאלוג הנוסף מוסר בדיבוב, ומשחזר את הדממה במקום בו היא בגרסה היפנית המקורית.
עם זאת, הכתוביות באנגלית לא מתעדכנות כדי לשקף את הדיאלוג המוגזם, מה שמביא לעיתים להצגת טקסט כשאין דיבור בסרט.
שינויים אלה נראים גם במהדורת ה-בלו-ריי האמריקאית בשנת 2012. עם זאת, עבור הבלו ריי היפני, האוסטרלי והבריטי משתמשים בציון המעודכן, והכתוביות מתוזמנות כראוי, מתורגמות מילולית מהיפניות המקוריות, ולא מהספקים המתוזמנים בצורה שגויה.
המהדורה המחודשת של הבלו ריי לשנת 2017 על ידי GKids כוללת גם את הרצועה המקורית וגם את הדיבוב של דיסני עם הפסקול שבוצע מחדש.
עבור כתוביות, מתורגמים כראוי מיפנית לאנגלית.
במהדורה הנוכחית של הסרט ברשת נטפליקס, השמע היפני כולל את תערובת האודיו והניקוד המקוריים, ואילו האודיו באנגלית כולל את תערובת השמע והניקוד המעודכנים.
כתוביות זמינות רק לשמע GKidsהיפני המקורי.
הטירון (או חדר ההלבשה של הרד סוקס) הוא ציור משנת 1957 מעשה ידי האמן האמריקאי נורמן רוקוול, שצויר עבור שערו של מגזין הסאטרדיי איבנינג פוסט ב-2 במרץ 1957.
הציור מתאר כמה שחקני קבוצת הבייסבול בוסטון רד סוקס בחדר הלבשה, אליו מצטרף שחקן חדש לכאורה לבוש בבגדי רחוב ונושא מזוודה, יחד עם כפפת הבייסבול שלו ומחבט הבייסבול.
הציור נמכר במכירה פומבית של 2014 תמורת למעלה מעשרים מיליון דולר.
רוקוול רצה לצייר תמונת שער בנושא אימוני האביב לעיתון "סאטרדיי איבנינג פוסט".
באוגוסט 1956 שלושה שחקני רד סוקס (פרנק סאליבן, ג'קי ג'נסן וסמי ווייט) נסעו לסטודיו שלו בסטוקברידג', מסצ'וסטס, כדי להצטלם לצילומי עזר.
טד ויליאמס ובילי גודמן המופיעים בתמונה, אך לא הגיעו לאולפן, ולכן רוקוול השתמש בתמונות אחרות שלהם.
רוקוול בחר בתלמיד תיכון, שרמן ספורד מהעיירה פיטספילד הסמוכה למקום מגוריו, כדי להצטלם לתמונות הפניה של שחקן הבייסבול הטירון.
ההשראה לשחקן הטירון הייתה אולי שחקן הבייסבול מיקי מקדרמוט, שהצטרף לרד סוקס בשנת 1948 ותמונתו הופיעה במגזין "לייף".
רוקוול ביקר בסרסוטה פלורידה, וצילם את חדר ההלבשה האמיתי של הרד סוקס בפיין פארק.
בציור משתתפים חמישה חברים מ"בוסטון רד סוקס" מ־1956, ששיחקו בקבוצה גם בשנת 1957 כשהציור הופיע על שער העיתון "סאטרדיי איבנינג פוסט":
טד ויליאמס, עומד במרכז התמונה
ג'קי ג'נסן, קושר את נעלו והתיישב מול ויליאמס
פרנק סאליבן, יושב משמאל לג'נסן ("8" חלק מהמספר 18 של סאליבן נראה בבירור)
סמי ווייט, יושב בקצה השמאלי, עם כפפה של תופס.
בילי גודמן, עומד בקצה הימני ביותר, כשידו מכסה את פיו
בנוסף מוצג בציור הטירון המנוגד, שעומד בין ויליאמס לגודמן, ושחקן פיקטיבי שניצב בקצה השמאלי, אותו כינה רוקוול "ג'ון ג'יי אנונימי", והתבסס על תמונות הפניה של עוזר הסטודיו של רוקוול לואי למון.
אף אחד משחקני רד סוקס המופיעים בתמונה לא בחיים.
הציור נמכר במכירה פומבית במאי 2014 על ידי כריסטי'ס תמורת 22,565,000 דולר.
כמה שבועות לפני המכירה הפומבית שלו, הוא הוצג בפומבי במוזיאון לאמנויות יפות, בבוסטון.
הטירה המכושפת הוא סרט קומדיית אימה אמריקאית משנת 2003 בבימויו של רוב מינקוף שנכתב על ידי דייוויד ברנבאום.
הסרט מבוסס באופן רופף על האטרקציה של דיסנילנד באותו שם, ומככב בו אדי מרפי בדמותו של מתווך שנלכד באחוזה רדופת-רוחות, ולצדו מככבים טרנס סטמפ, נתניאל פארקר, מרשה תומסון וג'ניפר טילי בתפקידי משנה.
הסרט עלה לאקרנים בארצות הברית ב-26 בנובמבר 2003, ועל אף הביקורות השליליות שקיבל, הכניס בקופות 182.3 מיליון דולר ברחבי העולם, מול תקציב של 90 מיליון דולר.
ג'ים ושרה אוורס הם זוג מתווכים מצליחים, ולהם שני ילדים, מייקל ומייגן.
בהיותו מכור לעבודה עם מעט זמן למשפחתו, ג'ים מחמיץ את יום נישואיו ומנסה לתקן זאת בכך שהוא מציע לשרה לצאת לחופשה באגם הסמוך.
מנגד, דיירי אחוזת גרייסי, הממוקמת בלואיזיאנה, יוצרים קשר עם שרה; בלהיטותו לסגור את עסקת התיווך לאחר שגילה היכן נמצאת האחוזה, ג'ים לוקח את שרה והילדים לאחוזה, פוגש את בעליה, אדוארד גרייסי, את משרתו, רמזלי ושני משרתים נוספים; אמה ועזרא.
כאשר סופת גשם מציפה את הנהר הסמוך, גרייסי מאפשר למשפחה ללון באחוזתו.
רמזלי לוקח את ג'ים לספרייה כדי לדון בפרטי העסקה עם גרייסי, אך ג'ים נלכד במעבר סודי.
במקביל, גרייסי עורך לשרה סיור באחוזה, דן בעברו ובמות סבו לאחר התאבדותה של אהובתו, אליזבת הנשו, ואילו מייגן ומייקל עוקבים אחר כדור ספקטרלי לעליית הגג, שם הם מוצאים דיוקן של אישה שבבואתה כמעט זהה לשל שרה.
אמה ועזרא מופיעים ומגלים כי האישה היא אליזבת המנוחה.
בינתיים, ג'ים פוגש את מאדאם ליאוטה, רוחה של צוענייה שנלכדה בכדור הבדולח.
הוא נתקל באמה, עזרא וילדיו, וחוזר לליאוטה כדי לקבל תשובות לגבי הדמיון בין אליזבת לשרה.
מתגלה כי תושבי האחוזה הם רוחות רפאים, שקוללו לפני מאה שנה על ידי מותם בטרם-עת של גרייסי ואליזבת, ושהם יוכלו להמשיך הלאה רק כאשר האוהבים יתאחדו מחדש; באמונה כי שרה היא גלגולה של אליזבת.
לאחר מכן, ליאוטה שולחת את בני הזוג אוורס לבית הקברות של האחוזה, במטרה למצוא מפתח שיחשוף את האמת מאחורי מותה של אליזבת.
בקריפטה מתחת למאוזוליאום, ג'ים ומייגן מוצאים את המפתח, אך מבלי משים מפריעים לתושביו המתים.
עם זאת, הם נמלטים בעזרת מייקל, שמתגבר על הארכנופוביה שלו.
ליאוטה מובילה אותם לתיבה הנמצאת בעליית הגג, אותו פותח ג'ים ומוצא בו מכתב מאליזבת לגרייסי, בו היא חשפה שהיא באמת אוהבת אותו ורצתה להתחתן איתו, מה שמעיד על כך שהיא נרצחה.
רמזלי מופיע וחושף שהוא רצח את אליזבת על מנת למנוע מגרייסי לנטוש את מורשתו, מכיוון שהוא האמין שהיחסים ביניהם לא היו מקובלים.
על מנת להסתיר את האמת, רמזלי לוכד את הילדים בתיבה וזורק את ג'ים מהאחוזה.
בזמן שגרייסי ושרה נפגשות באולם הנשפים, היא מבולבלת כשהוא שואל אם היא מזהה אותו, והוא מתעקש שהיא אהובתו, אליזבת.
החדר מתמלא ברוחות רפאים הרוקדות בזמן שגרייסי חושף את עצמו כרוח רפאים, אך חרף זאת, שרה נשארת בהתעקשותה שהיא לא אליזבת.
בעקבות התעקשותה, גרייסי מפקפק במעשיו, אך רמזלי מתעקש ששרה היא אליזבת ושעם הזמן היא תזכור, ובמקביל סוחט את שרה להינשא לגרייסי בתמורה לביטחון ילדיה.
בעידודה של ליאוטה, ג'ים מצליח להיכנס שוב לאחוזה, להציל את ילדיו ולעצור את חתונתם של שרה וגרייסי.
ג'ים מעניק לגרייסי את מכתבה של אליזבת ופשעיו של רמזלי נחשפים.
בזמן שגרייסי הזועם מתעמת עם רמזלי, הוא זועם על אנוכיותו הנראית לעין של אדונו באהבתו את אליזבת ומזעיק רוחות חסרות מנוחה לתקוף את הקבוצה.
עם זאת, כשהאמת נחשפת, ישות מגיחה מהאח של אולם הנשפים ותופסת את רמזלי, שמנסה לקחת את ג'ים איתו, אך הוא ניצל על ידי גרייסי בעוד רמזלי נגרר לגיהנום כדי לעמוד בפני עונש נצחי.
שרה מתמוטטת לאחר שהורעלה על ידי רמזלי במהלך טקס החתונה, אך הכדור הספקטרלי מופיע ומתגלה כרוחה של אליזבת, שיכלה להשתחרר מצורתה הנוכחית רק לאחר חשיפת האמת, ומרפאת את שרה.
כשהקללה מוסרת לבסוף, גרייסי מעניק לבני הזוג אוורס את הבעלות על האחוזה וממשיך הלאה עם אליזבת, אמה, עזרא ושאר תושביה של האחוזה.
בני הזוג אוורס וילדיהם נוסעים אל חופשתם באגם פונצ'רטריין, בליווי מאדם ליאוטה וארבעה פסלים מזמרים שהם נתקלו בהם בזמן שחיפשו את המאוזוליאום, החגורים לחלק האחורי של מכוניתם.
אדי מרפי – ג'ים אוורס, סוכן נדל"ן מצליח אך מכור לעבודה, שלעיתים קרובות מזניח את משפחתו, אבל מנסה בכל כוחו לפצות על כך.
טרנס סטמפ – רמזלי, רוחו של רב-המשרתים של אחוזת גרייסי, המשמש כדמות אב לאדוארד גרייסי, אך מאוחר יותר מתגלה כרוצחה של אליזבת.
נתניאל פארקר – אדוארד גרייסי, רוחו של בעלי אחוזת גרייסי, שמשווע שאהבתו האבודה, אליזבת, תשוב אליו לאחר התאבדותה לכאורה.
מרשה תומסון – שרה אוורס, אשתו ושותפתו העסקית של ג'ים.
תומסון מגלמת גם את דמותה של אליזבת הנשו, רוחה של אהובתו כהת-העור של גרייסי.
ג'ניפר טילי – מאדאם ליאוטה, רוחה של צוענייה שנלכדה בכדור הבדולח שלה.
וולאס שון – עזרא, רוחו של משרת שלומיאל המסתבך תדיר בצרות.
דינה ספייבי – אמה, רוחה של משרתת לחוצה המלאת יראה מנוכחותו של רמזלי.
מארק ג'ון ג'פריס – מייקל אוורס, בנם הארכנופובי של ג'ים ושרה.
ג'פריס ביסס את הארכנופוביה של דמותו בהשראת דמותו של רון וויזלי מסדרת "הארי פוטר".
אריאל אלכסנדריה דייוויס – מייגן אוורס, בתם חסרת הסבלנות של ג'ים ושרה.
דיפ רוי, ג'רמי הווארד וקליי מרטינז – הרוחות הטרמפיסטיות
קורי ברטון – הרוח המארח
אמן האיפור הראשי של הסרט, ריק בייקר, מופיע בסצנת בית הקברות כרוח רפאים מאחורי מצבה, תוך שימוש בהופעה המבוססת על דיוקנו של המארח המופיע באטרקציה.
צוות השחקנים כולל גם מרטין קלאבה בדמותו של פיקוויק, אחת מהרוחות בבית הקברות ואחיינו של הבמאי רוב מינקוף, מופיע בדמותו של נער העיתונים בסצנת הפתיחה.
ביולי 2010, הוכרז כי עיבוד מחודש המבוסס על מתקן "הטירה המכושפת של פארק דיסניוורלד נמצא בפיתוח עם גיירמו דל טורו ככותב וכמפיק.
דל טורו הצהיר שהסרט יהיה "מפחיד ומהנה בו זמנית, אבל המפחיד יהיה מפחיד." ביוני 2011, ג'ייסון סורל הוכנס לפרויקט כיועץ יצירתי.
באוגוסט 2012, דל טורו הגיש את טיוטתה הסופית של תסריטו לאולפני וולט דיסני, המיועדת לדירוג "PG-13".
ביולי 2013, דל טורו הודיע שהוא כבר לא יביים את הפרויקט, אך יישאר על תקן תסריטאי-שותף ומפיק.
באפריל 2015, נמסר כי ראיין גוסלינג נמצא במשא ומתן על תפקיד בסרט, בעוד שדי.
דווינסנטיס נשכר לשכתב את התסריט.
בספטמבר 2016, בריגהם טיילור נשכר כמפיק נוסף.
באוגוסט 2020, הוכרז שהתסריטאית קייטי דיפולד תהיה אמונה על כתיבת תסריט חדש לסרט, אותו יפיקו דן לין וג'ונתן איריך.
באפריל 2021, ג'סטין סימיין נשכר למלאכת הבימוי.
עוד נמסר כי הפרויקט יהיה הפקה משותפת בין אולפני וולט דיסני לחברת "Rideback".
ביולי 2021, נמסר כי עלילת הסרט תתמקד באם חד-הורית בשם גבי ובנה, שרוכשים את האחוזה ושוכרים מדריך טיולים, מדיומית, כומר והיסטוריון בבקשת עזרה לגרש את רוחות הרפאים השוכנים באחוזה.
בהמשך נמסר כי טיפאני האדיש ולקית' סטנפילד נכנסו למשא ומתן על גילום דמויותיהם של המדיומית ומדריך הטיולים, בהתאמה.
ב-1 בספטמבר 2021, הוכרז שלא רק שהאדיש וסטנפילד לוהקו באופן רשמי, אלא שההפקה תתחיל בחודש הבא.
זמן קצר לאחר מכן, נמסר על ליהוקם של אוון וילסון ורוסריו דוסון לצוות השחקנים.
באמצע אוקטובר, נמסר על ליהוקו של דני דה ויטו לדמותו של "פרופסור זחוח".
הטלאי העגול (בצרפתית = rouelle) הוא טלאי בד קטן שענידתו נכפתה על יהודי אירופה החל מהמאה ה-13 בתור סימן מזהה.
ענידת סימן מזהה על ידי יהודים הונהגה כבר במאה התשיעית בעולם המוסלמי.
בשנת 807, הח'ליף הארון א-רשיד ציווה שכל יהודי בגדאד יחגרו חגורה צהובה.
בזמן שלטונו של הח'ליף אל-מֻתַוַכִּל עלא אללה הראשון (847 – 861) היהודים נדרשו לענוד טלאי בצורת חמור בעוד שהנוצרים נדרשו לענוד טלאי בצורת חזיר.
בשנת 888, הקאדי אחמד בן טליב ציווה על הנתינים יהודים בקירואן לענוד על הכתף תלאי לבן ועליו תמונת קוף ועל הנוצרים לענוד תלאי לבן ועליו תמונת חזיר.
הם חויבו לתלות אותה תמונה על דלת ביתם.
בשנת 1005, יהודי מצריים צוו לתלות פעמונים על בגדיהם.
במאה ה-12, תחת שלטון המוואחידון, הח'ליף השלישי אבו יוסף יעקוב "אל-מנסור" חייב את כל יהודי אנדלוסיה לענוד תלאי עגול.
בשנת 1231 דרישה זאת נכפתה שוב על יהודי אנדלוסיה.
בוועידת לטראנו הרביעית, שכונסה על ידי האפיפיור אינוקנטיוס השלישי בשנת 1215 נקבע שהיהודים בארצות הקתולית יחויבו להשתמש בפריט לבוש אשר יבדיל אותם מהאוכלוסייה הנוצרית, אם כי אופיו של פריט לבוש זה לא הוגדר באופן מפורש.
על בסיס החלטה זאת, ציווה מלך צרפת לואי התשיעי "הקדוש" בשנת 1269 כי על הגברים היהודים בממלכתו לענוד על בגדיהם טלאי עגול בעוד שעל הנשים היהודיות לחבוש כיסוי ראש מיוחד.
דרישת ענידת הטלאי העגול נבעה מהרצון למנוע קשרים חברתיים ויחסי מין בין נוצרים ליהודים.
יחד עם זאת, האפיפיור אינוקנטיוס השלישי קבע שאין לחייב את היהודים לענוד סימן היכר זה בנסיעותיהם, אלא רק בהיותם בסביבתם הקרובה, כדי לא להעמיד את חייהם בסכנה.
ענידת הטלאי העגול כסימן היכר הונהגה בצרפת, באיטליה ומאוחר יותר באימפריה הרומית הקדושה.
צורת הטלאי העגול ואופן ענידתו
הטלאי נגזר בדרך כלל בצורת טבעת.
הצבע, הגודל והמיקום על הבגד וכן מספר הטלאים והגיל שהחל ממנו חלה חובת הענידה, השתנו ממקום למקום ומזמן לזמן.
באנגליה ובמרסיי נקבע תחילה שחובת הענידה חלה מגיל שבע.
מאוחר יותר גיל החובה שונה לגיל הבר מצווה והבת מצווה.
במאה ה-15, לואי האחד עשר, מלך צרפת, קבע שבנים אחרי גיל ארבע עשרה ובנות אחרי גיל שתים עשרה יענדו שני טלאים צהובים אחד על החזה ואחד על הגב.
ברוב המקרים הטלאי נתפר על החזה, אך לפעמים על החזה וגם על הגב.
בציורים מהמאה ה-12 מתוארת טבעת מסוג זה קשורה במותן.
לצבע הנבחר הייתה סמליות שלילית בימי הביניים.
אפשר היה למצוא עיגול בצבע צהוב, או שילוב של עיגול אדום ועגול לבן.
בימי הביניים הצבע הצהוב סימל עבריינות, שקר, שיגעון או פשע.
העונשים על אי-ענידת הטלאי היו בדרך כלל קנסות כספיים, מאסר או עונשים גופניים.
חובת ענידת הטלאי העגול בצרפת בוטלה במאה ה-18, לאחר המהפכה הצרפתית.
הטירון: סוכנת חדשה היא סדרת דרמה-פשע טלוויזיונית וספין אוף של הסדרה "הטירון".
הסדרה נוצרה על ידי אלכסי הולי וטרנס פול וינטר עבור ABC.
הסדרה עוקבת אחר סימון קלארק, הטירונית המבוגרת ביותר באקדמיית ה-FBI.
ניסי נאש, פליקס סוליס, פרנקי פייסון, בריט רוברטסון, קווין זגרס וג'יימס לסר לוהקו לתפקידים הראשיים.
הרקע לסדרה ודמויותיה הוצגו באמצעות פיילוט של שני פרקים בדלת אחורית בסדרה "הטירון".
הבכורה של הסדרה הייתה ב-27 בספטמבר 2022. בסדרה משחקת גם בת זוגה של ניסי נאש, ג'סיקה בטס, וכן שני ילדיה הביולוגים.
בנובמבר 2023 דווח כי הסדרה לא תמשיך לעונה שנייה.
בישראל משודרת הסדרה ב-HOT וב-YES.
ניסי נאש-בטס בתור הסוכנת המיוחדת סימון קלארק, יועצת בית ספר לשעבר בוושינגטון, שבגיל 48, סוף סוף השיגה את חלום חייה להצטרף ל-FBI.
לאחר שבילתה את יומה הראשון במחלקת בדיקות הרקע של היחידה בלוס אנג'לס, היא שובצה ליחידת החקירות המיוחדת של המפקד גרזה.
סוכן האימונים שלה הוא הסוכן המיוחד קרטר הופ.
פרנקי פייסון בתפקיד כריסטופר "קאטי" קלארק, אביה של סימון.
פעם היה סוכן FBI בעצמו, הוא הורשע שלא כדין וישב שמונה שנים בכלא לפני שזכה לשחרור.
כמנהיג תנועת Black Lives Matter, הוא בתחילה לא מרוצה מהשינוי בקריירה של בתו.
עם זאת, בסופו של דבר הוא משלים איתה ומאפשר לה לחזור לגור איתו.
ג'יימס לסר בתור הסוכן המיוחד קרטר הופ, סוכן FBI בקריירה שהוקצה ליחידת החקירות המיוחדת של הסוכן גרזה.
הוא משמש כסוכן האימונים של סימון קלארק, ובדרך כלל מתעצבן מהשיטות הלא שגרתיות של סימון.
עם זאת, הוא מתחיל לכבד את השיטות שלה כשהן מתגלות כהצלחה.
כשהסדרה מתחילה, הוא ואשתו הפרודה מתחילים בהליך גירושין, והוא מחפש קידום לניו אורלינס כדי להיות ליד ילדיו, שכן אשתו לשעבר מחפשת לעבור דירה.